ԿԱԶԱ Հիմնադրամի «Էսպաս» կենտրոնի տարածքում կազմակերպվեց «հաքաթոն»՝ «Վիքիփեդիայի» ուղեցույց հանդիսացող հոդվածների թարգմանություն: Մասնակցում էին թե՛ ուսանողներ, որոնք առաջին անգամ էին սովորում խմբագրում կատարել Վիքիփեդիայում, թե՛ Վիքիփեդիայում բազմամյա փորձ ունեցող ադմինիստրատորներ, տարբեր ոլորտների պրոֆեսիոնալներ։ Հաքաթոնի մասնակիցները միջոցառման ընթացքում թարգմանել են (կամ սկսել են թարգմանել) 17 հոդված առաջնային ցանկից և 4 հոդված երկրորդական ցանկից։ Վիքիփեդիայի ադմինիստրատոր Ալեքսեյ Չալաբյանի գնահատմամբ՝ հաքաթոնի արդյունքները և՛ որակապես, և՛ քանակապես գերազանցեցին սպասելիքները։